सीमा को अलग करने के लिए एक सीध में कुछ डंडे गाड़े गए हैं.सापुतारा बिलाशक एक सुंदर जगह है. लेकिन इसकी कहानी नवागाम के आदिवासियों के बिना अधूरी है.नवागाम में झोपड़ियां अधिक हैं. कुछ नौकरी वाले लोग थे तो उन्होंने पक्के मकान भी बना लिए हैं. सामने एक पहाड़ी है, जो आधी गुजरात में है और आधी महाराष्ट्र में. इसी पहाड़ी पर एक मंदिर है. जहां बाहर से आए टूरिस्ट संपुट में ‘गणपति बप्पा मोरिया’ का नारा दोहरा रहे हैं.एक महिला मेरे सामने ही एक ख़ाली ज़मीन पर शौच के लिए निकली है. यह ज़मीन महाराष्ट्र सीमा में है.